Die vorige Kubane het dan niks beteken nie | Netwerk24
Die vorige Kubane het dan niks beteken nie
Deur Brian Gouveia, Bloemfontein 16 November 2018 00:00
Hier gaan ons Vrystaatse regering weer met die geldmorsery. Dié keer op Kubaanse professore.
In die tyd dat Ace Magashule premier was, was Kubaanse ingenieurs die oplossing vir ons krisisse in die provinsie.
Waar is hulle nou?
Die probleme wat hulle moes oplos, sleep voort. En ons is miljoene kwyt weens die salarisse wat hulle verdien het.
Nou kry ons professore om onderwysers wiskunde te leer.
Die Vrystaat is bankrot, maar die professore gaan wonderlike salarisse verdien.
Tate Makgoe, LUR van onderwys, moet oor ’n jaar vir ons vertel hoe suksesvol dit was en hoe onderwys daardeur getransformeer is.
Meer oor: Ace Magashule | My Stem